Pesčių senosios kapinės

Pesčių (Klecininkų) senosios kapinės, vadinamos Markapiais, Kapeliais (valstybės saugoma kultūros vertybe: unikalus kodas – ; senas registro kodas – L570) – neveikiančios kapinės šiaurės rytinėje Kretingos rajono savivaldybės teritorijos dalyje, Klecininkuose (Imbarės seniūnija), 270 m į vakarus nuo kelio , 50 m į šiaurės rytus nuo Pestupio, jo kairiajame krante.
 Kapinės 
Įrengtos aukštumos šlaite. Netaisyklingo stačiakampio plano, 54 m ilgio šiaurės vakarų - pietryčių kryptimi, 20 m pločio,Kretingos rajono gamtos ir kultūros paminklų ir saugotinų objektų katalogas, Vilnius, Respublikinis žemėtvarkos projektavimo institutas, 1976 m. apjuostos 0,5–0,7 m aukščio ir 1,0–1,3 m pločio lauko akmenų pylimo, kurio šiaurės rytinėje ir pietvakarinėje dalyse ties viduriu palikta po tarpą vartams.Julius Kanarskas. Pesčių kaimo kapinės (Imbarės apyl., Kretingos raj.). – 1993 m. – Kretingos muziejaus mokslinis archyvas. – F. 4, b. 227

Paviršius nelygus, banguotas, žemėja į pietus, link upės slėnio. Laidojimo žymių nesimato. Pakraščiuose palei pylimą auga pavieniai medžiai ir krūmai. 

Ties viduriu sukrauta akmenų krūsnis, į kurią centre įstatytas medinis, kryžiaus su dvišlaičiu stogeliu pavidalo anotacinis ženklas su užrašu „PESČIŲ K. / SENOSIOS KAPINĖS“. Į šiaurės vakarus nuo jo stovi paminklas kapinėse palaidotiems partizanams atminti.

Plotas – 0,14 ha, perimetras – 148 m.Kretingos rajono kapinių apskaitos duomenys (1982 m. lauko darbai). - [Kaunas]: Visasąjunginio žemės ūkio aerofotogeodezinių tyrinėjimų instituto Vakarų filialas, [1983] 
 Istorija 
Įrengtos XVI a., veikė iki XVIII a. pab. – XIX a. pr. Laidoti Pesčių gyventojai. XIX a. – XX a. pr. retsykiais laidoti Pesčių, Klecininkų kaimų ir Edvardavo dvaro gyventojai: savižudžiai, nekrikštyti mirę kūdikiai, dėl kitų priežasčių į Salantų parapijos kapines nepriimti mirusieji. 1946–1947 m. palaidoti Salantų valsčiuje žuvę partizanai Bronius Jurčius, broliai Bernardas ir Petras Pauliai, Jonas Salys ir Juozas Sodys.

Vadinamos Markapiais, Senkapiais, Kapeliais (). Nuo seno apjuostos lauko akmenų pylimo. Iki XX a. 7 dešimtmečio kapinių centre stovėjo medinė koplytėlė su Švč. Mergelės Marijos skulptūra.

Kapinės buvo Pesčių kaimo žemės pietinėje dalyje, kuri XX a. žemės reformų metu prijungta prie Klecininkų kaimo. 

1997 m. Lietuvių tautininkų sąjungos Kretingos rajono valdybos iniciatyva pastatytas paminklas pokario partizanams atminti (projekto autorius inžinierius Vytautas Valiukonis, Kretinga).Genovaitė Paulikaitė. Įamžintas partizanų atminimas Pesčiuose. – Pajūrio naujienos – 1997 m. spalio 14 d. 

1997 m. įrašytos į Lietuvos Respublikos kultūros vertybių registro laidojimo vietų sąrašą (kodas L570),Valstybės žinios – 1998 m. vasario 7 d. – Nr. 14. – P. 60 2005 m. pripažintos valstybės saugoma kultūros vertybe.Valstybės žinios – 2005 m. gegužės 7 d. – Nr. 58-2034 Nuo 2016 m. gruodžio 12 d. kapinės ir paminklas partizanams – nacionalinio reikšmingumo lygmens registrinis kultūros paveldo objektas, turintis istorinį ir memorialinį vertingųjų savybių pobūdį.

 Tyrimai 
1935 m. žvalgė Pesčių pradžios mokyklos mokytojas Jonas Gvazdinskas,Lietuvos žemės vardynas. Žemės vardai Klecininkų kaimo, Salantų valsčiaus, Kretingos apskrities. Surašė Jonas Gvazdinskas, 1935 m. – Lietuvių kalbos institutas 1991, 1999, 2014 ir 2015 m. – Julius Kanarskas, 1995 m. – Kultūros paveldo centras (Loreta Kazlavickienė, Jadvyga Verksnienė), 2015 m. – Loreta Jatulionytė-Brezgienė (KPC).

 Nuotraukos 

 Šaltiniai 

 Nuorodos 
 Valstybės archeologijos komisijos medžiaga 



Kategorija:Kretingos rajono paveldas
Kategorija:Kretingos rajono kapinės
Kategorija:Salantų regioninio parko paveldas